ঊনলৌকিক

ঊনলৌকিক রবিউল আলম রবি পরিচালিত বাংলাদেশী অমনিবাস ওয়েব ধারাবাহিক। শিবব্রত বর্মণের গল্প অবলম্বনে এর চিত্রনাট্য লিখেছেন শিবব্রত বর্মণ, রবিউল আলম রবি, সৈয়দ আহমেদ শাওকী, নেয়ামত উল্লাহ মাসুম, ও নাসিফ আমিন। চরকি ওয়েব প্ল্যাটফর্মে ধারাবাহিকটির প্রথম মৌসুমের প্রচার শুরু হয় ২০২১ সালের ১২ই জুলাই এবং সমাপ্ত হয় ১২ই আগস্ট। প্রথম মৌসুমে পাঁচটি পর্ব রয়েছে। প্রতিটি পর্বে বিভিন্ন চরিত্রের মনস্তাত্ত্বিক দ্বন্দ্বের চিত্র তুলে ধরা হয়েছে।

এই ধারাবাহিকের জন্য শিবব্রত বর্মণের রচিত চারটি গল্প - "মরিবার হলো তার স্বাদ", "দ্বিখণ্ডিত", "জাগার বেলা হলো" ("মিসেস প্রহেলিকা" নামে উপযোগকৃত), এবং "টেলিভিশন" ("হ্যালো লেডিজ" নামে উপযোগকৃত) নেওয়া হয়। পঞ্চম গল্প "ডোন্ট রাইট মি" তিনি কেবল এই ধারাবাহিকের জন্য লিখেন।

ধারাবাহিকটি ফিল্ম সিন্ডিকেট ও ফিল্ম নোয়ারের ব্যানারে নির্মিত হয়। সালেহ সোবহান অনীম এর প্রযোজক এবং মীর মোকাররম হোসেন, তানিম নূর ও রুমেল চৌধুরী এর নির্বাহী প্রযোজকের দায়িত্ব পালন করেন।

 অভিনয়শিল্পীদল 
১ম পর্ব
 মোস্তফা মনওয়ার - কবির
 গাজী রাকায়েত - মনোরোগ বিশেষজ্ঞ
 নাজিবা বাশার - নওশিন
 সুমন আনোয়ার - শেফ

২য় পর্ব
 আসাদুজ্জামান নূর - ফরহাদ মাহমুদ
 সোহেল মণ্ডল - আমির হোসেন
 ফারহানা হামিদ - রোকেয়া

৩য় পর্ব
 নুসরাত ইমরোজ তিশা - হুমায়রা
 চঞ্চল চৌধুরী - মনোরোগ বিশেষজ্ঞ

৪র্থ পর্ব
 রাফিয়াথ রশিদ মিথিলা - সিসিলি
 ইরেশ যাকের - আশরাফ
 শাহানা রহমান সুমী

৫ম পর্ব
 ইন্তেখাব দিনার - মোস্তাক আহমেদ

 পর্ব 

 মুক্তি 
২০২১ সালের ২৬ জুন, চরকি, তার সামাজিক মাধ্যমগুলিতে ঊনলৌকিকের পোস্টার প্রকাশ করা করে। ১০ জুলাই ২০২১ তারিখে তারা ইউটিউবে ঊনলৌকিকের ট্রেইলার প্রকাশ করে। ২০২১ সালের ১২ জুলাই ঊনলৌকিকের প্রিমিয়ার হয়, ও এক পর্ব মুক্তি পায়। প্রথম মৌসুমের অবশিষ্ট ৫টি পর্ব পরের প্রতি সাপ্তাহে এক এক করে মুক্তি পায়। শেষ পর্ব দ্বিখণ্ডিত ২০২১ সালের ১২ আগস্ট প্রচারিত হয়।

 পুরস্কার ও মনোনয়ন 
প্রদানের তারিখপুরস্কারবিভাগমনোনীত(গণ)ফলাফল ১১ মার্চ ২০২২ চ্যানেল আই ডিজিটাল মিডিয়া পুরস্কার শ্রেষ্ঠ ওয়েব ধারাবাহিক ঊনলৌকিক (পর্ব: "দ্বিখণ্ডিত") rowspan=2    শ্রেষ্ঠ অভিনেতা (ওয়েব ধারাবাহিক) ইন্তেখাব দিনার (পর্ব: "দ্বিখণ্ডিত")

 তথ্যসূত্র 

 বহিঃসংযোগ 
 চরকিতে ঊনলৌকিক



বিষয়শ্রেণী:২০২১-এ অভিষিক্ত ওয়েব ধারাবাহিক
বিষয়শ্রেণী:২০২১-এ অভিষিক্ত বাংলাদেশী টেলিভিশন ধারাবাহিক
বিষয়শ্রেণী:বাংলা ভাষার ওয়েব ধারাবাহিক
বিষয়শ্রেণী:বাংলাদেশী ওয়েব ধারাবাহিক
বিষয়শ্রেণী:চরকির মৌলিক অনুষ্ঠান
বিষয়শ্রেণী:২০২০-এর দশকের বাংলাদেশী নাট্য টেলিভিশন ধারাবাহিক